२० लाख कोटींचें 'आत्मनिर्भर भारत' पॅकेज - Goenkaar\nHome देश/विदेश २० लाख कोटींचें 'आत्मनिर्भर भारत' पॅकेज\nपंतप्रधान नरेंद्र मोदी हाणी आत्मनिर्भर भारत अभियानाची घोशणा करीत २० लाख कोटींच्या आर्थिक पॅकेजची घोशणा केली. देशाच्या सकल उत्पन्नाच्या १० टक्के रकमेचें पॅकेज सरकार जाहीर करता आशिल्ल्याचें मोदीनी म्हणलें. नरेंद्र मोदी हाणी देशांतले जनतेलागीं आज भासाभस केली. ह्या वेळार ताणी हे पॅकेजची घोशणा केली.\nआतां मेरेन जाहीर करपाक आयिल्ली आर्थिक मजत आनी हें पॅकेज एकटांय मेळून २० लाख कोटींचें आसा. २०२० त जाहीर करपाक आयिल्लें हें २० लाख कोटींचं पॅकेज भारताचे स्वावलंबी येवजणेक नवी गती दितलें. हे पॅकेज जीडीपीच्या १० प्रतिशें आशिल्ल्याचेंय नरेंद्र मोदींनी ह्यावेळार सांगलें. सगळअया तरांच्या उद्देगांक चालना दिवपा खातीर हें पॅकेज आसा. देशांखातीर दीसरात झटपी शेतकरी, मजुरांखातीर तशेंच प्रामाणिकपणान कर भरतल्या मध्यमवर्गीयां खातीर पॅकेज आसा अशें नरेंद्र मोदी हाणी ह्यावेळार सांगलें. पॅकेजी वरवीं आर्थिक वेवस्था बळीश्ट करपाक येतली. अर्थमंत्र्यां कडल्यान स्वावलंबी भारत अभियानाची विस्तृत म्हायती दितले अशें मोदी हाणी ह्यावेळार यावेळी नमूद केलें.\nह्यावेळार स्वावलंबी भारताचे पाच मुखेल खांबे आशिल्ल्याचें मोदीनी म्हणलें. 'स्वावलंबी भारत घडोवपा खातीर अर्थवेवस्था, मुळाव्यो सोयीसुविधा, यंत्रणा, लोकसंख्याशास्त्र, मागणी हांचेर लक्ष केंद्रीत करचे पडटलें. स्वावलंबी भारताचं सपन साकारपाक अर्थवेवस्थेक चालना दिवपाचा गरज आसा. मुळाव्या सोयीसुविधांक घटसाण हाडची पडटली. स्वावलंबी भारताखातीर यंत्रणेत बदल करचे पडटले. तीं चडानचड तंत्रगिन्यानालागीं जोडिल्लीं आसचीं पडटलीं. लोकसंख्याशास्त्र आमचें सामर्थ्य आसा. तिचो पुराय वापर करचो पडटलो. भारतीय बाजारांतली मागणी हिवूय आमचे जमेची बाजू आसा. मागणी आनी पुरवठो साखळींतले सगळे घटक सशक्त करपाक जाय. तांचो पुराय क्षमतेन वापर करपाची गरज आसा,' अशें मोदी हाणी म्हणलें.\nमजगतीं १८ मे लॉकडाउनचो चवथो थर सुरु जावपाचो आशिल्ल्याचेरय ह्यावेळार मोदींचो शिक्को बसलो.
